Demà hi ha previstes restriccions en el subministrament d'aigua a Almardà entre les 11 i les 17 hores
28 de febrer 2023

![](/media/u4dan0de/m_avís.jpg?width=850&height=566.5333960489182)

El regidor d'Aigües, Pepe Gil, informa que el subministrament de les persones usuàries connectades a Aigües de Sagunt a Almardà tindrà restriccions demà, dimecres 1 de març.

Els problemes estan en les conduccions de l’EPSAR que són les que abastixen Aigües de Sagunt en la rodalia del depòsit que té l’EPSAR en el Corral del Batle. Així, es torna a tallar l'aigua en la conducció d’Almardà, ja que ha sorgit un altre problema en la connexió a l'entrada del depòsit, una situació similar a la passada vegada, ja que un maneguet s'ha afluixat pel fred. En este cas la fuga és més xicoteta, però igualment és necessari reparar-la.

Per això, es tallarà l’abastiment demà, des de les 11.00 fins a les 14.00 hores per a realitzar la reparació. L'excavació ja està feta, per la qual cosa es procedirà al buidatge del tram de tub, reparació i posada en marxa.

Així mateix, està previst que a les 17 hores es restablisca el subministrament completament, si bé abans també hi haurà subministrament d'aigua, encara que no serà l'òptim.

*   [](http://www.facebook.com/sharer.php?u=https://aytosagunto.es/va/actualitat/dema-hi-ha-previstes-restriccions-en-el-subministrament-d-aigua-a-almarda-entre-les-11-i-les-17-hores/ "Facebook")
*   [](http://twitter.com/share?url=https://aytosagunto.es/va/actualitat/dema-hi-ha-previstes-restriccions-en-el-subministrament-d-aigua-a-almarda-entre-les-11-i-les-17-hores/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/dema-hi-ha-previstes-restriccions-en-el-subministrament-d-aigua-a-almarda-entre-les-11-i-les-17-hores/ "Linked In")
*   [](mailto:?body=https://aytosagunto.es/va/actualitat/dema-hi-ha-previstes-restriccions-en-el-subministrament-d-aigua-a-almarda-entre-les-11-i-les-17-hores/)